ÜRÖM KÖZSÉG ÖNKORMÁNYZATA KÉPVISELŐ TESTÜLETÉNEK

9/2020. (VI.25.) ÖNKORMÁNYZATI RENDELETE AZ

ÜRÖM TELEPÜLÉSKÉPNEK VÉDELMÉRŐL SZÓLÓ

4/2018. (III.29.) ÖNK. RENDELET MÓDOSÍTÁSÁRÓL

Üröm Község Önkormányzatának Képviselő-testülete a településkép védelméről szóló 2016. évi LXXIV. törvény 12. § (2) bekezdésében és az épített környezet alakításáról és védelméről szóló 1997. évi LXXVIII. törvény 57.§ (3) bekezdésében kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában meghatározott feladatkörében, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 43/A.§ (6) bekezdés biztosított véleményezési jogkörében eljáró állami főépítészi hatáskörben eljáró Pest Megyei Kormányhivatal, a Nemzeti Média- és Hírközlési Hatóság, a kulturális örökség védelméért felelős miniszter, Duna-Ipoly Nemzeti Park Igazgatóság, valamint a településrendezési eszközök készítésével, módosításával kapcsolatos partnerségi egyeztetés szabályairól szóló 10/2013. (III. 28.) önkormányzati rendelet szerinti partnerek véleményének kikérésével a következőket rendeli el:

Az Üröm településképnek védelméről szóló 4/2018. (III.29.) önk. rendelet (továbbiakban R.)

3. § kiegészül a következő 22. ponttal:

„22. Nem emberi tartózkodásra szolgáló építmény: ömlesztett anyag-, folyadéktároló, állattartó építmény, ól.”

A R. 10. § kiegészül a következő (7) bekezdéssel:

„(7) Bontás esetén telepítésében, tömegében azonos épületet kell újjáépíteni.”

A R. 15. § (2) g) pontja helyébe a következő rendelkezés lép:

„g) Terasz az építési helyen belül átlagosan 60 cm-es, maximálisan 1 méteres feltöltéssel, építési helyen kívül feltöltés nélkül alakítható ki.”

A R. 15. § kiegészül a következő (3) bekezdéssel:

„(3) Lejtős terepen a rendezett terepet úgy kell kialakítani, hogy a feltöltés és a bevágás egyensúlyban legyen vagy a feltöltés földtömege és az eredeti terepszinttől való eltérése ne legyen nagyobb, mint a bevágásé.”

A R. 16. § (1) bekezdése kiegészül a következő f) ponttal:

„f) Kétlakásos épület lakásai között felálló attikafal, kiugró elválasztófal nem építhető.

(1) A R. 19. § kiegészül a következő (5) bekezdéssel:

„(5) Az Lke-26 építési övezetben csak lapostetős épület építhető”

A R. kiegészül a következő 39/A §-sal:

„39/A

(1)

a)

A polgármester kérelemre, amennyiben az építmény az országos építésügyi követelményeknek és a helyi építési szabályzatnak megfelel, szükség szerint helyszíni szemle alapján – az ingatlan-nyilvántartásban történő átvezetés céljából – rendeltetést is igazoló hatósági bizonyítványt állít ki arról, hogy az építési engedélyhez, egyszerű bejelentéshez vagy örökségvédelmi bejelentéshez nem kötött, 2012. december 31. után épített építmény felépült.

b)

Az a) pont szerinti kérelemhez csatolni kell a jogosultsággal rendelkező építészmérnök felmérési terveit, nyilatkozatát a dokumentáció hitelességéről, igazolását az építés idején hatályos országos és helyi jogszabályoknak való megfelelőségről.

(2)

a)

A polgármester kérelemre, amennyiben a rendeltetésmódosítás az örökségvédelmi vagy a rendeltetésmódosítási hatóság engedélyéhez nem kötött, és az építmény, az építményen belüli rendeltetési egység az országos építésügyi követelményeknek, valamint a helyi építési szabályzatnak megfelel, – az ingatlan-nyilvántartásban történő átvezetés céljából – hatósági bizonyítványt állít ki az építmény, az építményen belüli rendeltetési egység rendeltetésének megváltoztatásáról.

b)

Az a) pont szerinti kérelemhez csatolni kell a jogosultsággal rendelkező építészmérnök felmérési terveit, nyilatkozatát a dokumentáció hitelességéről, igazolását az építés idején hatályos, az új rendeltetésre vonatkozó országos és helyi jogszabályoknak való megfelelőségről.”

1. E rendelet az elfogadástól számított 15. napon lép hatályba.
2. Rendelkezéseit a hatályba lépést követően keletkezett ügyekben kell alkalmazni.

Üröm, 2020. június 24

|  |  |
| --- | --- |
| Laboda Gáborpolgármester | Szabóné dr. Bartholomaei Krisztinajegyző |

Az önkormányzat Szervezeti és Működési Szabályzatának 41. § (4) bekezdése alapján kihirdetve és kifüggesztve:

Üröm, 2020.június 25.

Szabóné dr. Bartholomaei Krisztina

jegyző